OzLabs/hebrew-wiki-articles huggingface dataset:
מילוש דגנק

מילוש דגנק (באנגלית: Milos Degenek; ב-28 באפריל 1994) הוא כדורגלן אוסטרלי-סרבי המשחק בעמדת הבלם בקבוצת הכוכב האדום בלגרד.

==קריירת מועדונים==
דגנק נולד בשנת 1994 בעיר קנין שבקרואטיה למשפחה ממוצא סרבי. בגיל 6 היגר עם משפחתו לסידני שבאוסטרליה בעקבות מלחמת העצמאות של קרואטיה.

דגנק שיחק בליגת התיכונים האוסטרלית במדי בונירינג ווית' איגלס וגם ב-AIS, התחיל כמגן ימני. בקיץ הצטרף למחלקת הנוער של שטוטגרט. ב-26 ביולי 2013 ערך דגנק את הופעת הבכורה שלו בשטוטגרט ב' במשחק הליגה נגד דרמשטאדט 98. ברוב שלבי עונת דגנק היה פצוע ושיחק רק 9 משחקים.

בקיץ חתם במינכן 1860 מהבונדסליגה השנייה. את הופעת הבכורה שלו בקבוצה ערך נגד פ.צ. היידנהיים. ב-19 בספטמבר 2015 הבקיע דגנק את שער הבכורה שלו בקריירה בתיקו 1-1 נגד פ.צ. קייזרסלאוטרן. בעונת דגנק עבר לשחק בעמדת הבלם.

ב-26 בינואר 2017 חתם ביוקוהמה אף. מרינוס מליגת העל היפנית. ב-25 בפברואר הוא ערך את הופעת הבכורה שלו בקבוצה במשחק הליגה נגד אוראווה רד דיימונדס. מאז, הפך דגנק לשחקן הרכב קבוע בקבוצה, עד תחילת גביע הקונפדרציות 2019. דגנק נבחר לשחקן הצעיר של העונה בליגה היפנית. ב-21 באפריל 2018 דגנק הבקיע את שער הבכורה שלו בקבוצה בתיקו 4-4 נגד שונאן בלמארה.

ב-5 ביולי 2018 חתם לשלוש עונות בכוכב האדום בלגרד תמורת כ-200 אלף אירו. ב-11 ביולי 2018 ערך את הופעת הבכורה שלו בקבוצה בתיקו 0-0 נגד ספרטקס יורמלה במסגרת מוקדמות ליגת האלופות. ב-29 באוגוסט 2018 רשם שני בישולים בתיקו 2-2 נגד רד בול זלצבורג במסגרת פלייאוף ליגת האלופות, ובסיום המשחק עלתה הכוכב האדום לשלב הבתים של המפעל.

ב-12 בינואר 2019 חתם באל הילאל מליגת העל הסעודית עד לסיום העונה.

ב-24 בינואר 2022 דגנק חתם בקולומבוס קרו מה-MLS.

ב-24 ביולי 2023 חזר לכוכב האדום בלגרד.
==קריירה בינלאומית==
דגנק מחזיק בשתי אזרחויות: סרבית ואוסטרלית. בצעירותו, דגנק שיחק בנבחרת הנערים של אוסטרליה, אולם בשלב הנוער החליט לייצג את סרביה. בשנת , שב לייצג את אוסטרליה ושיחק בנבחרת הצעירה שלה.

ב-27 במאי 2016 ערך את הופעת הבכורה שלו בנבחרת הבוגרת בהפסד 1–2 ל. במשחק עצמו, "בישל" את השער של אוסטרליה כאשר הרים כדור לרחבה ואריק דייר הבקיע שער עצמי. ב-30 בדצמבר 2018 דגנק הבקיע את שער הבכורה שלו בנבחרת במשחק ידידות נגד .

דגנק השתתף עם הנבחרת בגביע הקונפדרציות 2017, מונדיאל 2018 וגביע אסיה בכדורגל 2019.

נכלל בסגל נבחרת אוסטרליה לטורניר מונדיאל 2022.

==קישורים חיצוניים==

== הערות שוליים ==

קטגוריה:כדורגלנים סרבים
קטגוריה:כדורגלנים אוסטרלים
קטגוריה:בלמי כדורגל אוסטרלים
קטגוריה:בלמי כדורגל סרבים
קטגוריה:מגני כדורגל אוסטרלים
קטגוריה:מגני כדורגל סרבים
קטגוריה:קשרי כדורגל אוסטרלים
קטגוריה:קשרי כדורגל סרבים
קטגוריה:כדורגלני מינכן 1860
קטגוריה:כדורגלני יוקוהמה אף. מרינוס
קטגוריה:כדורגלני הכוכב האדום בלגרד
קטגוריה:כדורגלני אל-הילאל
קטגוריה:כדורגלני קולומבוס קרו
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:ספורטאים זרים בגרמניה
קטגוריה:ספורטאים זרים ביפן
קטגוריה:ספורטאים זרים בערב הסעודית
קטגוריה:ספורטאים זרים בארצות הברית
קטגוריה:אוסטרלים שנולדו ב-1994
קטגוריה:סרבים שנולדו ב-1994
Welcome to the Machine

"Welcome to the Machine" הוא השיר השני מהאלבום של פינק פלויד מ-1975 Wish You Were Here.<ref></ref><ref></ref> השיר נכתב על ידי הבסיסט רוג'ר ווטרס, הוא כולל סינתיסייזרים מעובדים וגיטרות אקוסטיות, כמו גם מגוון רחב של אפקטים קוליים.

== הקלטה ==
הרצועה נבנית על צליל פעימה בסיסי שבוצע על ידי EMS VCS 3 ואחריו הד אחד שחוזר על עצמו אשר ווטרס ניגן במקור על גיטרה בס (אשר הוא עשה אובר-דאבינג לחלק הבס שנמצא בפועל בשיר שיותר שומעים בגרסת הסטריאו). בתקליט המקורי, השיר היה המשך ישיר של 5 החלקים הראשונים של "Shine On You Crazy Diamond" וסגר את הצד הראשון. כשיצא בפורמט של דיסק, במיוחד במהדורות המחודשות של 1997 ו-2000, "Have a Cigar" היווה המשך ישיר (אם כי חלש מאוד) לשיר. ההמשך הזה היה כמה שניות יותר בגרסה האמריקאית מאשר בגרסה הבריטית. דייוויד גילמור הודה כי התקשה לשיר שורה אחת של השיר, ואמר: "זו הייתה שורה שפשוט לא יכולתי לעשות, אז הורדנו את ההקלטה בחצי טון." הוא שר את החלק מעט נמוך יותר, ואז מהירות טייפ ההקלטה הועלתה בחזרה לנורמלי.

== הצלחה ==
נכון לפברואר 2023, מונה ההשמעות של השיר ברשת הזרמת המדיה ספוטיפיי עומד על כ-75 מיליון.

== משתתפים ==
מילים ולחן: רוג'ר ווטרס.
* דייוויד גילמור - גיטרה אקוסטית בעלת שישה ו-12 מיתרים, שירה כפולה
* ניק מייסון - טימפני, מצלתיים
* רוג'ר ווטרס - גיטרה בס, EMS VCS 3
* ריצ'רד רייט - EMS VCS 3, אורגן האמונד, אנסמבל כלי קשת ARP, מינימוג

== קישורים חיצוניים ==

==הערות שוליים==

קטגוריה:שירי 1975
קטגוריה:שירי פינק פלויד
קטגוריה:שירים באנגלית
קטגוריה:שירים על מוזיקה
קטגוריה:שירי מחאה
קטגוריה:בלדות רוק
קטגוריה:בלדות משנות ה-1970
קטגוריה:וידאו קליפים מונפשים
קטגוריה:סינגלים בהוצאת קולומביה רקורדס
קטגוריה:סינגלים בהוצאת CBS רקורדס
חי / בית חם

חי / בית חם הוא מארז התקליטורים השלישי של הזמרת-יוצרת הישראלית עפרה חזה. המארז יצא לאור ב-1 במאי 2002, על ידי חברת התקליטים הד ארצי, והוא מחולק לשני תקליטורים שונים, האחד חי והשני בית חם.

לכל תקליטור במארז, עטיפה משלו.

== רקע ==
בשנת 1983, הוציאה עפרה חזה את אלבומה החמישי חי. מתוך האלבום, יצא שיר הנושא "חי", אשר הגיע אל המקום ה-2 באירוויזיון 1983, ואף נמכר בלמעלה מחצי מיליון עותקים ברחבי העולם. לאחר שנה, הוציאה את בית חם, ממנו יצאו שלל להיטים כדוגמת "יד ביד", "עזור לי", "אתך הלילה" וכדומה.

ב-1 במאי 2002, הוחלט לאחד את שני האלבומים למארז תקליטורים, אשר יצא על ידי חברת התקליטים הד ארצי.

הוצאת המארז "חי/ בית חם" השלים למעשה את המרתם והפצתם של כלל אלבומי עפרה חזה בקטולוג "הד ארצי" לפורמט דיסק.

== רשימת רצועות ==
{|
| valign="top" | חי
# "חי" - 3:10
# "אמן למילים" - 2:57
# "בלדה למלך" - 2:12
# "אחרי החגים" - 3:01
# "משורר הרחוב" - 4:58
# "מחפשת דרך" - 3:55
# "עכשיו" - 3:07
# "מאמי" - 3:30
# "סופר סטאר" - 3:37"
# "סוף הקיץ" - 4:07
| valign="top" |בית חם
# "בית חם" - 3:25
# "עזור לי" - 3:33
# "מנגינת הלב" - 2:52
# "לדעת כן או לא" - 3:56
# "יד ביד" - 4:29
# "בן פרבר" - 3:48
# "אתך הלילה" - 2:33
# "קום והתעורר" - 3:40
# "אתה הבטחת" - 3:31
# "ריקוד אחרון" - 2:59
|}

== קישורים חיצוניים ==
*[https://www.discogs.com/Ofra-Haza-Bait-HamChai/release/3410855 חי / בית חם] באתר Discogs

== הערות שוליים ==

קטגוריה:אלבומי אוסף מ-2002
קטגוריה:אלבומי עפרה חזה
קטגוריה:אלבומים בעברית
קטגוריה:אלבומי חברת הד ארצי
Have a Cigar

"Have a Cigar" היא הרצועה השלישית באלבום של פינק פלויד משנת 1975 Wish You Were Here. הרצועה אחרי "Welcome to the Machine" ובתקליט המקורי פתחה את צד 2. בכמה מקומות, השיר יצא כסינגל. זמר הפולק-רוק האנגלי רוי הרפר שימש בשיר בתור זמר מוביל. זוהי אחת משלוש הקלטות בלבד של פינק פלויד עם זמר אורח בשירה, האחרות הן "The Great Gig in the Sky" עם קלייר טורי ו-"Hey, Hey, Rise Up!" עם אנדריי חליבניוק. השיר, שנכתב על ידי ווטרס, הוא ביקורת אישית של הלהקה על תעשיית המוזיקה באותה תקופה, ועל הצביעות של חברת התקליטים שלהם להמשיך ולשחרר חומר נוסף.

נכון לאפריל 2020, מונה ההשמעות של השיר ברשת הזרמת מדיה ספוטיפיי.<ref></ref>

== משתתפים ==

* דייוויד גילמור - גיטרות חשמליות
* ריצ'רד רייט - פסנתר חשמלי וורליצר, ARP String Ensemble, מינימוג, Hohner clavinet D6, פסנתר
* רוג'ר ווטרס - גיטרה בס
* ניק מייסון - תופים

עם:

* רוי הרפר - שירה

==קישורים חיצוניים==

==הערות שוליים==

קטגוריה:שירי פינק פלויד
קטגוריה:שירים באנגלית
קטגוריה:שירים על מוזיקה
קטגוריה:שירים סאטיריים
קטגוריה:סינגלים בהוצאת CBS רקורדס
קטגוריה:סינגלים בהוצאת קולומביה רקורדס
יגואה

יגואה (בצרפתית: Yagoua) היא עיירה שנמצאת באזור הצפון הרחוק שבקמרון.

== גאוגרפיה ==
העיירה נמצאת ליד הגבול של קמרון עם צ'אד. היא נמצאת כ-800 קילומטרים מעיר הבירה יאונדה.

== אקלים ==
הטמפרטורה הממוצעת היא 27 מעלות צלזיוס. החודש הכי חם הוא אפריל (34 מעלות צלזיוס). החודש הכי קר הוא ינואר (24 מעלות צלזיוס). כמות המשקעים הממוצעת היא 919 מילימטרים בשנה. חודש אוגוסט הוא החודש שיש בו הכי הרבה גשם (257 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

== תנועה ותחבורה ==
יגואה ממוקמת ליד הכביש הלאומי N11. יש ביגואה שדה תעופה (קוד יאט"א: GXX; קוד ICAO: FKKJ).

== קישורים חיצוניים ==

* 

== הערות שוליים ==

קטגוריה:קמרון: ערים
קרחון ברוק (אנטארקטיקה)

קרחון ברוק (באנגלית: Brook Glacier) הוא קרחון בצידו המערבי של רכס אוון, בדרום רכס סנטינל, בהרי אלזוורת' שבאנטארקטיקה. 

הקרחון זורם לכיוון מערב, בין הר סטרייבינג, הר אלן לבין פסגת קרושה.

הקרחון נשפך אל קרחון בנדר, מזרחית לפסגת צ'פלין. 

גובהו של הקרחון 2,071 מטרים מעל פני הים.

== היסטוריה ==
=== מקור השם ===
שמו של הקרחון ניתן לו על ידי הוועדה המייעצת לשמות אנטארקטיים בשנת 2006. 

הקרחון נקרא על שם אדוארד ג'י. ברוק (Edward J. Brook) פרופסור למדעי הגאולוגיה, באוניברסיטת אורגון סטייט; חוקר אקלים באנטארקטיקה, במשלחת חקר רבות משנת 1988; יו"ר קבוצת המחקר הלאומית של ארצות הברית לשימוש בליבות הקרח האנטארקטיות למטרות מחקר, בשנים 2005–2004.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:18832 קרחון ברוק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=135829 קרחון ברוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=Brook+Glacier&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR&submit_btn=Start+search קרחון ברוק] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25606212 מפה טופוגרפיית של אזור הקרחון]
* [https://geographic.org/geographic_names/antname.php?uni=18832&fid=antgeo_128 תצלום לוויין של אזור הקרחון]

==הערות שוליים==

ברוק
קטגוריה:ארצות הברית באנטארקטיקה
יאסין מריאח

יאסין מריאח (בערבית: ياسين مرياح; נולד ב-2 ביולי 1993) הוא כדורגלן תוניסאי המשחק בעמדת הבלם באספראנסה דה תוניס.

==קריירת מועדונים==
מריאח התחיל את הקריירה שלו בקבוצת אריאנה מהליגה השלישית בתוניסיה ובגיל 20 הצטרף למיטלאווי מליגת העל התוניסאית. בינואר חתם בספקסיין. ב-28 בפברואר 2015 הבקיע את שער הבכורה שלו בליגה בתיקו 2-2 נגד מארסה.

ב-28 ביולי 2018 חתם מריאח באולימפיאקוס מליגת העל היוונית תמורת 1.5 מיליון אירו. ב-2 בספטמבר 2018 הבקיע את שער הבכורה שלו באולימפיאקוס בניצחון 5–0 על פאס יואנינה.

ב-31 בינואר 2020, הושאל לקסימפאשה מליגת העל הטורקית עד לסיום העונה, עם אופציה לרכישת כרטיס השחקן.

ב-13 בספטמבר, מריאח הושאל לריזספור.

ב-28 ביולי 2021 מריאח חתם לשנתיים באל-עין מליגת העל של איחוד האמירויות הערביות.

ב-4 באוגוסט 2022 חזר לתוניסיה וחתם באספראנסה דה תוניס.

==קריירה בינלאומית==
ב-13 ביוני 2015 ערך מריאח את הופעת הבכורה שלו בנבחרת תוניסיה במשחק נגד . ב-1 בספטמבר 2017 הבקיע את שער הבכורה שלו בנבחרת בניצחון 1–2 נגד במסגרת מוקדמות מונדיאל 2018.

מריאח נכלל בסגל הנבחרת לקראת מונדיאל 2018, בו הבקיע שער עצמי בניצחון 1–2 נגד .

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:קשרי כדורגל תוניסאים
קטגוריה:כדורגלני ספקסיין
קטגוריה:כדורגלני אולימפיאקוס
קטגוריה:כדורגלני קסימפאשה
קטגוריה:כדורגלני ריזספור
קטגוריה:כדורגלני אל-עין
קטגוריה:כדורגלני אספראנסה דה תוניס
קטגוריה:כדורגלני נבחרת תוניסיה
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ילידי 1993
טבע עברי

טבע עברי היא עמותה ישראלית שהוקמה בשנת 2009, ופועלת לקידום אחריות סביבתית יהודית בישראל. העמותה הוקמה על ידי עינט קרמר. העמותה חברה בפנים - איגוד ארגוני יהדות ישראלית. נשיא העמותה הוא הרב מיכאל מלכיאור.

== פעילות העמותה ==
לאורך השנים הובילה טבע עברי שורה של מיזמים סביבתיים המחוברים למורשת ישראל, ברוח מטרות העמותה, וביניהם:
* הקמת והפעלת מרכז למידה מקוון בנושא יהדות וסביבה. מרכז הלמידה מחולק הן לפי נושאים סביבתיים והן לפי מצוות או מעגל השנה העברי, על מנת שיהיה נגיש לכולם, ומציע מקורות, שיעורים, דפי לימוד והפעלות בנושאים השונים.
* הובלת שבת נח בישראל כשבת ארצית של יהדות וסביבה
* הובלת קמפיין ותוכנית שמיטה ישראלית – להובלת שנת השמיטה כשנת שיא חברתית, סביבתית וקהילתית בישראל
* כתיבת שורה של ניירות עמדה והצגתם בכנסים סביבתיים, ביניהם חינוך סביבתי בר קיימא, צמיחה בת קיימא ממקורות היהדות ועוד
* כתיבת חומרי תוכן וחוברות ייעודיות בנושאים יהדות וסביבה
* הגדרת "בית כנסת ירוק" והובלת תחרות בית כנסת ירוק
* הפקת מחנה הקיץ "בין שמים וארץ" – מחנה אקטיביזם משותף לדתיים לאומיים וחילונים
* מסע "סיפור ישראלי" – מסע אקטיביזם בחברה הישראלית
*תנועת "בר קיימא" - תנועת צעירים העוסקת בחיבור שבין ערכי הציונות ויהדות לקיימות. פועלת עם מכינות קדם-צבאיות, תנועות נוער ומתנדבי שנת שירות.

== פרסים והוקרה ==
בשנת 2023 נבחרה עינט קרמר להיות אחת מאנשי הסביבה של האגודה הישראלית לאקולוגיה ולמדעי הסביבה.<ref></ref>

== קישורים חיצוניים ==
* 

* 
* אתר פרויקט [https://shmita-il.co.il/ שמיטה ישראלית]
* 
* 

== הערות שוליים ==

2019 01
קטגוריה:ארגונים להגנת הסביבה בישראל
קטגוריה:שמירת הסביבה
קטגוריה:תרבות יהודית
קטגוריה:תרבות יהודית בישראל
קטגוריה:ארגונים החברים באיגוד ארגוני יהדות ישראלית
היפוליטה

היפוליטה (ביוונית: Ἱππολύτη) על פי המיתולוגיה היוונית והרומאית, הייתה מלכת האמזונות, ובתו של אל המלחמה ארס. מוכרת בעיקר בשל האגדות על קורותיה עם הרקולס וחגורת הקסמים שלה, וכן קורותיה עם תסאוס מלך אתונה העתיקה.

מאחר שהמיתוסים המסופרים על היפוליטה הם מגוונים ושונים זה מזה בגרסאותיהם, יש הסוברים שרבים מהסיפורים מכוונים לנשים שונות, ולא להיפוליטה אישית.

== המיתולוגיות אודות היפוליטה ==
=== המפגש עם הרקולס וחגורת הקסמים ===
הרקולס חוטף את חגורתה הקסומה של היפוליטה. ציור מאת: ניקולאוס קנופר, [[המאה ה-17]]
על פי האגדה, היפוליטה הייתה חוגרת, כסמל של כוחה, חגורה קסומה מעשה ידיו של אביה, אל המלחמה - ארס. על הגיבור היווני המיתולוגי הרקולס הוטל להביא את החגורה הזאת עבור אדמטה נסיכת מיקנה, בתו של אוריסת'אוס מלך טירינס, ובשל כך יצא למסע אל ארץ האמזונות. על פי רוב גרסאות האגדה, היפוליטה קיבלה את הרקולס בחביבות והבטיחה לתת לו את החגורה. אך האלה הרה, שרדפה בחמתה כל הימים את הרקולס, לבשה דמות אמזונה ושכנעה את שאר האמזונות - נתינותיה ומשרתותיה של היפוליטה כי הרקולס מנסה לשבות את מלכתן. כתוצאה משיכנועה של הרה, התנפלו האמזונות על הרקולס כשבילה בחברתה של היפוליטה באונייתו. הרקולס חשב שהיפוליטה עצמה ציוותה על נתינותיה להתקיפו, ובשל כך הרג אותה ולקח עימו את חגורתה.

=== קורותיה עם תסאוס ===
תזאוס מקבל את המשלחת של היפוליטה מאת [[ויטורה קרפצ'ו בגלריית האקדמיה]] 
[[פנתסיליאה לאחר שהרגה בשגגה את אחותה היפוליטה במהלך צייד מאת אמיל וולף בארמיטאז']]
במיתוס של תסאוס, מלך אתונה העתיקה, הצטרף תסאוס להרקולס במסע שלו לארץ האמזונות, או יצא למסע נפרד מאוחר יותר, והוא היה למעשה מי שביצע את המפגש עם היפוליטה. גרסאות אחדות מספרות שתסאוס חטף אותה, גרסאות אחרות מספרות שהרקולס ביצע את החטיפה, אך לאחר מכן נתן אותה לתסאוס כשלל, ואילו גרסאות אחרות מספרות שהיפוליטה התאהבה בתסאוס ובגדה באמזונות בכך שיצאה איתו מרצון, בניגוד לחוקי האמזונות, שראו בגברים משרתים ועבדים בלבד. מכל מקום, היא נלקחה לאתונה, שם הועברה לארמונו של תסאוס, בהיותה האמזונה היחידה שנישאה אי פעם. בכמה מן הגרסאות של האגדה ההאמזונות זעמו על הנישואין ותקפו כתוצאה מהם את אתונה במלחמה המפורסמת, שבה הובסו על ידי כוחות אתונאים תחת פיקודו של תסאוס או הרקולס.

בחלק מהגרסאות מסופר שתסאוס מאוחר יותר גירש את היפוליטה על מנת להינשא לפדרה. לאחר גירושים אלו, היפוליטה הזעיקה את האמזונות נתינותיה כדי לתקוף את טקס החתונה. כאשר השומרים סגרו את הדלתות על התוקפות, חלק מהגרסאות מספרות שתסאוס הרג אותה בצורה ישירה במהלך הקרב, וגרסאות אחרות מספרות שהיא נהרגה בטעות על ידי אמזונה אחרת, מולפאדיה, או שנהרגה בטעות על ידי אחותה פנתסיליאה במהלך הקרב או בתקרית נפרדת. על פי המסופר, רוצחתה של היפוליטה מאוחר יותר נהרגה על ידי תסאוס או אכילס.

כמה מהגרסאות מציירות את תסאוס באור חיובי יותר, ואומרות שהיפוליטה מתה לפני שהוא ופדרה נישאו, והקרב הנזכר כלל לא התרחש. עוד גרסה שמובאת על ידי סופרים עתיקים מספרת שהאמזונה המדוברת כלל לא הייתה היפוליטה, אלא אחת מאחיותיה - אנטיופ, מלניפה או גלאוס.

יתר על כן, ישנן גרסאות המשלבות את הסיפור של הרקולס ושל תסאוס, על פיהן הרקולס חוטף והורג את היפוליטה בעוד תסאוס, בסיוע סת'נלוס וטלאמון, חוטף ונושא את אחותה של היפוליטה, אנטיופ. יש גם גרסאות שהיפוליטה או אחותה אנטיופ נישאו לתסאוס וילדו לו את בנו היפוליטוס.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:דמויות מהמיתולוגיה היוונית
קטגוריה:מלכים מהמיתולוגיה היוונית
צעצוע של סיפור בקיצור: חופשה בהוואי

צעצוע של סיפור בקיצור: חופשה בהוואי (באנגלית: Toy Story Toons: Hawaiian Vacation) הוא סרט הנפשה קצר אמריקאי המבוסס על הזיכיון "צעצוע של סיפור" ומשמש כסרט הראשון של סדרת הסרטים "צעצוע של סיפור בקיצור".

הסרט הוקרן לראשונה בארצות הברית ב-24 ביוני 2011, לפני הקרנת הסרט "מכוניות 2". בשנת 2012 הופץ הסרט באוסף הסרטים הקצרים של פיקסאר, חלק 2. אורך הסרט הוא 6 דקות, ושפת המקור שלו היא אנגלית (הסרט דובב לשפות נוספות, ביניהן עברית וצרפתית).

== עלילת הסרט ==
הסרט מתרחש לאחר אירועי הסרט "צעצוע של סיפור 3". חופשת החורף של בוני הגיע, ולכן היא נוסעת לחופשה להוואי למשך שבוע יחד עם אימה. הצעצועים שמחים לקבל שבוע של חופש בלי בוני, אבל מסתבר שברבי וקן גם רצו להצטרף לחופשה, ולכן הם התחבאו בתיק הגב של בוני במטרה להגיע דרכו להוואי איתה. לצערו של קן, בוני משאירה את תיק הגב שלה בחדרה ולא לוקחת אותו להוואי. ברבי מספרת לוודי שקן תכנן כל פרט בחופשה, ואפילו תכנן את המקום בהוואי בו הם יתנשקו בפעם הראשונה, דבר הגורם לצעצועים ליצור הוואי פרטית רק בשביל ברבי וקן. לאחר מספר "הרפתקאות" שהם עברו בהוואי, קן וברבי מתנשקים לראשונה בשלג בעת זריחת השמש, כפי שקן תכנן שיקרה בהוואי. בסיום הסרט, ברבי וקן מחליקים לתוך הקרח, ושאר הצעצועים נאלצים לייבש את קוביית הקרח הענקית בה הם נתקעו.

== הדמויות והמדבבים ==

במאי הדיבוב בעברית היה שרון כהן ומפיקת הדיבוב הייתה הדס מוזס.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|ברבי
|ג'ודי בנסון
|ליאת הר לב
|-
|קן
|מייקל קיטון
|בועז קונפורטי
|-
|שריף וודי
|טום הנקס
|דרור קרן
|-
|באז שנות-אור
|טים אלן
|אלון נוימן
|-
|ג'סי
|ג'ואן קיוזאק
|נועה גורן
|-
|מר ראש תפוד
|דון ריקלס
|שמעון כהן
|-
|גברת ראש תפוד
|אסטל האריס
|ציפי מור
|-
|סלינקי הכלב
|בלייק קלארק
|יהודה אפרוני
|-
|רקס
|וואלאס שון
|ליאור זוהר
|-
|האם
|ג'ון רצנברגר
|אבי אוריה
|-
|מר פריקלפנטס
|טימותי דלטון
|אלברט כהן
|-
|באטרקאפ
|ג'ף גרלין
|יובל ינאי
|-
|טריקסי
|קריסטן שאל
|לורן סביר
|-
|דולי
|בוני האנט
|רונה בקרמן
|-
|אמא של בוני
|לורי אלן
|רונה בקרמן
|-
|צ'אקלס הליצן
|באד לאקי
|שאול עזר
|-
|בוני
|אמילי האן
|בר סביר
|-
|אפונה
|זואי לוין
|בר סביר
|-
|צעצוע
|
|שרון כהן
|}

== ראו גם ==
* צעצוע של סיפור

== קישורים חיצוניים ==
* 

קטגוריה:סרטי 2011
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטים באנגלית
קטגוריה:סרטים קצרים מונפשים
קטגוריה:סרטים קצרים של פיקסאר
קטגוריה:צעצוע של סיפור
איו אחרונה על כדור הארץ

אִיוֹ אחרונה על כדור הארץ או בקיצור איו (באנגלית: IO) הוא סרט מדע בדיוני אמריקאי בבימויו של ג'ונתן הלפרט ובכיכובם של מרגרט קוואלי, אנתוני מאקי ודני יוסטון. הסרט יצא לאקרנים ב-18 בינואר 2019, על ידי נטפליקס.

== תקציר עלילת הסרט ==
סם היא אחת הניצולות בכדור הארץ שאחרי אסון קשה מאוד. היא מדענית צעירה שמתמסרת למטרה אחת ויחידה: למצוא דרך לעזור לבני האדם לשרוד בכדור הארץ ולאמץ את תנאי המחיה החדשים בעולם המזוהם ולמנוע את עזיבתם. אבל כאשר המעבורת האחרונה מתוכננת לעזוב את כדור הארץ למושבה מרוחקת על איו, נחישותה להישאר מתמוססת ויחד עם ניצול נוסף בשם מיכה הם יוצאים למסע להצטרף לשאר האנושות ולהתחיל חיים חדשים.

== צוות שחקנים ==
* מרגרט קוואלי - סם וולדן
* אנתוני מאקי - מיכה
* דני יוסטון - ד"ר הנרי וולדן

== הפקה ==
בחודש ינואר 2015, נודע כי אל פנינג ודייגו לונה יככבו בסרט עם קליי ג'יטר כבמאי מתוך תסריט שהוא כתב בשיתוף עם ויל בסאנטה וצ'ארלס ספאנו. עם זאת, באוקטובר 2016, מרגרט קוואלי החליפה את פנינג, בעוד שאנתוני מקיי החליף את לונה, עם דני יוסטון שהצטרף גם הוא לצוות השחקנים. ג'ונתן הלפרט החליף את ג'טר כבמאי.

=== צילומים ===
צילומי הסרט החלו באוקטובר 2016.

== הפצה ==
הסרט יצא לאקרנים ב-18 בינואר 2019.

== קישורים חיצוניים ==
* 

== הערות שוליים ==

קטגוריה:סרטי 2019
קטגוריה:סרטים אמריקאיים
קטגוריה:סרטי מדע בדיוני אמריקאיים
קטגוריה:סרטים דיסטופיים
קטגוריה:סרטים באנגלית
קטגוריה:סרטים פוסט-אפוקליפטיים
קטגוריה:נטפליקס: סרטים
קטגוריה:סרטי מדע בדיוני מ-2019
שלום פראג (1866)

מפת הקונפדרציה הצפון-גרמנית
שלום פראג (בגרמנית: Prager Frieden) היה הסכם שלום שנחתם בפראג ב-23 באוגוסט 1866 בין ממלכת פרוסיה לבין האימפריה האוסטרית, וסיים את מלחמת אוסטריה–פרוסיה.

==סקירה כללית==
ההסכם היה מקל עבור האימפריה האוסטרית, משום שאוטו פון ביסמרק שכנע את וילהלם הראשון, מלך פרוסיה כי שמירה על מקומה של אוסטריה באירופה תהיה טובה יותר עבור פרוסיה מאשר להחלישה, משום שביסמרק הבין כי ללא אוסטריה, פרוסיה תיחלש לעומת אירופה יחסית עוינת.

בתחילה רצה וילהלם הראשון להתקדם לווינה ולספח את אוסטריה, אולם ביסמרק עצר בעדו, ואפילו איים להתפטר, וביתר שאת, אף איים להשליך את עצמו מחלון הקומה הרביעית של טירת ניקולשבורג. ואכן, היחסים הלבביים עם אוסטריה הביאו בסופו של דבר להשתלשלות האירועים בשנת 1914 שהובילו למלחמת העולם הראשונה. אוסטריה הפסידה רק את ונציה, שנמסרה לקיסרות הצרפתית השנייה, שבתורה מסרה אותה לממלכת איטליה. אוסטריה סירבה להעניק את ונציה ישירות לאיטליה, משום שהאוסטרים הביסו את האיטלקים בזמן המלחמה. בית הבסבורג הוצאו לצמיתות מענייני גרמניה, וממלכת פרוסיה התבססה אפוא כמעצמה העיקרית מבין המדינות הגרמניות. הקונפדרציה הגרמנית בוטלה, ואילו הקונפדרציה הצפון-גרמנית הוקמה כברית צבאית חמישה ימים לפני שלום פראג, עם הצטרפותן של מדינות צפון גרמניה. מדינות דרום גרמניה מחוץ לקונפדרציה נדרשו לשלם פיצויים גדולים לפרוסיה. כמו כן הוחלט גם על סיפוח ממלכת הנובר, דוכסות נסאו, נסיכות הבוחר מהסן והעיר החופשית פרנקפורט לפרוסיה.

== ראו גם ==
* הפשרה האוסטרו-הונגרית של 1867

==קישורים חיצוניים==
*

== הערות שוליים ==

קטגוריה:ממלכת פרוסיה: אמנות והסכמים
קטגוריה:האימפריה האוסטרית: אמנות והסכמים
קטגוריה:פראג: היסטוריה
קטגוריה:הסכמי שלום במאה ה-19
מנימין

מנימין גר המצרי היה גר צדק בתקופת התנאים, ממוצא מצרי, שהיה מתלמידי רבי עקיבא וחברו של רבי יהודה. הוא מוזכר בספרות חז"ל מספר פעמים בקשר להיתר המצרי לבוא בקהל.
==דבריו של מנימין==
מובא בתלמוד: 

דבריו מבוססים על האיסור המוזכר בספר דברים: . לפי מצווה זו אסור לגר ממוצא מצרי ולבנו, שהם דור ראשון ושני, לשאת אישה מישראל. לכן תכנן מנימין שבנו יישא גיורת מצרית שנייה, כדי שלנכדו יהיה מותר לשאת בת ישראל, בהיותו דור שלישי.

==מחלוקות ודיונים בדבריו==
===סנחריב בלבל את האומות===
בתוספתא מובא שרבי עקיבא חלק על דבריו ואמר לו: "בנימין, טעית". לדברי רבי עקיבא טעותו של מנימין הייתה בכך שמשעה שסנחריב בלבל את האומות אין הבחנה בין מצרים לאומות אחרות, וגר מצרי מותר לבוא בקהל מיד.
הרמב"ם פסק כדברים אלה של רבי עקיבא, והתיר לגר מצרי לבוא בקהל מיד.
לעומת זאת בה"ג מצדד בשיטתו של מנימין, וזאת משום שבתוספתא מובא שחכמים אמרו לרבן גמליאל שמצרים חזרו למקומם שנאמר: "מִקֵּץ אַרְבָּעִים שָׁנָה אֲקַבֵּץ אֶת מִצְרַיִם מִן הָעַמִּים אֲשֶׁר נָפֹצוּ שָׁמָּה".
מחלוקת זו מובאת להלכה ב.
===אחרי האב או אחרי האם===
מנימין תכנן שבנו יישא מצרית שנייה. מכאן מוכיח התלמוד שאין די בכך שהאב יהיה מצרי שני, שהולכים אחרי האם לעניין זה ובנה של מצרית ראשונה מאב מצרי שני דינו כמצרי שני.
נחלקו הראשונים האם הולכים רק אחר האם, ולכן בנה של מצרית שנייה ממצרי ראשון נחשב מצרי שלישי ומותר לבוא בקהל, או שהוא נחשב מצרי שני ואסור לבוא בקהל. לדעת הרמב"ם הולכים אחרי שני ההורים להחמיר, ואילו לדעת הרמב"ן הולכים רק אחר האם, והבן שלישי. לפי דרך הרמב"ם מובן מדוע לא נשא מנימין עצמו מצרית שנייה, אך לפי דברי הרמב"ן צריך לומר שמנימין עצמו היה נשוי כבר בלא קשר לתוכניתו להתרת נכדו לבוא בקהל. מחלוקת זו מובאת להלכה ב.

==הערות שוליים==

קטגוריה:גרים במשנה ובגמרא
קטגוריה:יהודים מצרים
קטגוריה:משפט עברי: דיני משפחה ואישות
בהריה איצ'וק

אנדרטה לזכר בהריה איצ'וק, איזמיר
בַּהְרִיֶה איצ'וֹק (בטורקית: Bahriye Üçok; 1919, טרבזון, טורקיה – 6 באוקטובר 1990, אנקרה) הייתה אשת אקדמיה, סופרת, עיתונאית, פוליטיקאית, לוחמת לזכויות נשים וחברת הפרלמנט הטורקי.

== קורות חייה ופועלה ==
בהריה איצ'וק נולדה בטרבזון שלחוף הים השחור. אחרי לימודים לתואר בהיסטוריה, לימדה בבתי ספר בסמסון ובטרבזון, וב-1953 הצטרפה לסגל המורים בפקולטה לתאולוגיה של אוניברסיטת אנקרה . איצ'וק הייתה האישה הראשונה שלימדה בפקולטה זו, ובה הגיעה לדרגת פרופסור מן המניין.
מחקריה עסקו בהיסטוריה של האסלאם, בנשים שליטות בארצות מוסלמיות ובסוגיות היוצאים בשאלה. איצ'ו'ק ידעה ערבית ופרסית והציגה פרשנויות חדשניות לקוראן, מתוך עמדה מציאותית וסובלנית.

מתחילת שנות השבעים התמסרה לפעילות פוליטית. ב-1977 הצטרפה למפלגת העם הרפובליקאית. אחרי ההפיכה הצבאית ב-1980 הייתה במייסדי מפלגת העם (Halkçı Parti) וב-1983 נבחרה כנציגת נפת אוֹרדוּ לאספה הלאומית הגדולה של טורקיה. אחרי המיזוג עם המפלגה הסוציאל-דמוקרטית (SODEP – Sosyal Demokrasi Partis) ב-1985, שוּנה שם מפלגתה למפלגת העם הסוציאל-דמוקרטית (SHP – Sosyal Demokrat Halkçı Parti).

איצ'וק הייתה ממייסדי האגודה למחשבה הכּמאליסטית (ADD – Atatürkçü Düşünce Derneği) במאי 1989, יחד עם המשפטנים מואמר אקסוי והיפֿזי וֶלדֶט וֶלידֶדֶאוֹלוּ (Velidedeoğlu). האגודה חרתה על דגלה את רעיונותיו ועקרונותיו של אתאטורק ונאבקה על הגנת מורשתו מפני התהליכים הפוסט-כמאליסטים, בעיקר על שמירת החילוניות המדינית – הבטחת הפרדת הדת מהמדינה.

איצ'וק פרסמה את דעותיה בטורהּ הקבוע ביומון ג'ומהורייט . בכתביה טענה כי יש להציל את האסלאם מאמונות תפלות, שקרים וכתות. היא כרכה את המאבק לחיזוק החילוניות במאבק לזכויות האישה, אם כי מעמדת הפמיניזם האסלאמי, שאינו חותר לחריגה מן האמונה הדתית. אחרי הופעה בנובמבר 1988 בדיון בטלוויזיה, שבו הצהירה כי כיסוי האישה ברעלה אינו מצווה מחייבת באסלאם אלא נובע מפירוש מוטעה, החלה לקבל מכתבי שטנה, רובם ככולם מאנשי התנועה האסלאמית הטורקית (İslami Hareket) ותנועת "נקמת האסלאם" (İslami İntikam). בדו"ח שהגישה ב-1989 להנהגת מפלגתה הדגישה איצ'וק כי רק החילוניות תבטיח את זכויות הנשים אם כי "לא קל להשיב את החילוניות על כנה". זמן לא רב אחרי כן נרצחה בפיצוץ ספר שנשלח אליה בדואר. הרצח נותר בגדר תעלומה.

איצ'וק נקברה בבית העלמין קַרשיאקה באנקרה. בלב העיר הוקדש לזכרה גן ציבורי, ובו הוצב פסלה ועליו, בצד שמה ושנות חייה, צוינו רק המלים "שהידת הדמוקרטיה". שמה של איצ'וק הונצח בקריאת רחובות בערים שונות בטורקיה: באנקרה, בורסה , ארטווין , צ'נקלה וג'לצ'וק (Gölcük) הסמוכה לאיזמיט. הגדילה לעשות העיר איזמיר שבה נקראו על שמה כיכר, רחוב וגן ציבורי. ב-2018 נחנך ברובע קדיקוי של איסטנבול גן ילדים אקולוגי, ראשון מסוגו בטורקיה, על שם בהריה איצ'וק.

== ראו גם ==
* פמיניזם אסלאמי

== קישורים חיצוניים ==

== הערות שוליים ==

קטגוריה:היסטוריונים טורקים
קטגוריה:פוליטיקאיות טורקיות
קטגוריה:חברי האספה הלאומית הגדולה של טורקיה
קטגוריה:עיתונאים טורקים
קטגוריה:קורבנות רצח בטורקיה
קטגוריה:חללי טרור
קטגוריה:בוגרי אוניברסיטת אנקרה
קטגוריה:סגל אוניברסיטת אנקרה
קטגוריה:ילידות 1919
קטגוריה:טורקים שנולדו ב-1919
קטגוריה:נפטרות ב-1990
קטגוריה:טורקים שנפטרו ב-1990
ספריית העיר מאלמה

ספריית העיר מאלמה (בשוודית: Malmö stadsbibliotek) היא ספרייה ציבורית במאלמה.

הספרייה נפתחה בשנת 1905 במלון טונלן, ובאותו זמן הכילה 3,096 פריטים. ב-1946 עברה הספרייה למיקומה בטירה שיועדה בתחילה להכיל בתוכה מוזיאון, הטירה נבנתה בהשראת תקופת הרנסאנס בדנמרק ודרום שוודיה.

כיום מכילה הספרייה שלושה בניינים. הבניין השני (נוסף לזה שספרייה עברה אליו בשנת 1946) תוכנן על ידי הנינג לארסן בשנת 1997. שני הבניינים הראשיים מחוברים על ידי הבניין השליש שנקרא "הגליל", והוא מכיל את מרכזי הייעוץ והמידע ודלפק השאלה. מלבד שוודית יש בספרייה ספרים במספר שפות ובין היתר בהולנדית.

ב-2006 נהייתה לספרייה הראשונה בשוודיה המכילה ומשאילה משחקי וידאו.

==קישורים חיצוניים==

* 
* [http://encore.malmo.stadsbibliotek.org/iii/encore/?lang=swe| האתר הרשמי]

==הערות שוליים==

קטגוריה:מאלמה: מבנים
קטגוריה:שוודיה: ספריות
מאלמה
קטגוריה:מאלמה: חינוך
קטגוריה:מאלמה: תרבות
ראיין AQM-91 פיירפליי

ראיין AQM-91 פיירפליי (באנגלית: Ryan AQM-91 Firefly) הוא כלי טיס בלתי מאויש (כטב"מ) מתוצרת ראיין איירונאוטיקל קומפני האמריקאית. הכטב"מ פותח בתקופת מלחמת וייטנאם לביצוע טיסות מעל הרפובליקה העממית של סין, למטרות סיורי אוויר ("Aerial reconnaissance" ).

טיסת הבכורה נערכה בספטמבר 1968. 

יוצרו 28 יחידות.

=="ראיין AQM-91 פיירפליי"==

* דגמי "ראיין AQM-91 פיירפליי" יוצרו בעקבות דרישה של המודיעין האמריקאי למזל"ט ארוך טווח עם יכולת שרידות גבוהה לאחר שמטוסי הריגול האמריקאים מסוג לוקהיד U-2 הפכו פגיעים בעקבות טילי קרקע-אוויר שפרשו הסינים באזור האגמים לופ נור בחלקו הדרומי מזרחי של המחוז האויגורי האוטונומי שינג'יאנג שבצפון מערב סין העממית, בעקבות הפיכת האזור לאתר ניסוי בנשק גרעיני.
* טיסות הבדיקה של ה-"ראיין AQM-91 פיירפליי" בוצעו מעל דרום-מערב ארצות הברית.
* "ראיין AQM-91 פיירפליי" היה משוגר ממטוס תובלה מדגם "לוקהיד 130DC הרקולס" ("Lockheed DC-130" ).
* המנוע שהורכב בדגם, נבנה על החלק העליון של גוף המטוס כדי להקטין את שטח חתך מכ"ם שלו ואת החתימה האינפרא - אדומה ("Infrared signature" ) כפי שמוצג על הקרקע, כמו גם שני זנבות תאומים בעלי כיוון פנימי כדי להסתיר את זרם המפלט.
* גוף ה"ראיין AQM-91 פיירפליי" נבנה עם תחתית שטוחה.
* כלי הטיס נבנה באמצעות אחוז גבוה של חומרים מורכבים מפלסטיק (חומר מרוכב). 
* לקצות הכנפיים המובילים ניבנו משולשים של חומר סופג מכ"ם.
* מנוע מסוג "טורבוג'ט" ("Turbojet" ) מתוצרת ג'נרל אלקטריק סוג מנוע "General Electric J97" טיפוס מנוע "YJ97-GE-3".
* משקל מנוע - 1,815 ק"ג.
* למנוע הדגם פליטה מנוע מעורבב עם אוויר קריר כדי להפחית את החתימה האינפרא אדומה שלה.
* לדגם מערכת טייס אוטומטי של ניווט מדויק, מטען סיור, מערכת הרס עצמי, כדי להבטיח שהציוד הרגיש שלו לא ייפול לידיים של האויב, והיה עליו לשאת אמצעי-נגד אלקטרוניים כדי לשפר עוד יותר את שרידותו.
* מערכת ההדרכה נועדה לספק דיוק של ניווט עם שגיאה של לא יותר מחצי אחוז.
* קוטר גוף כלי טיס - 97 ס"מ.
* בכתב"מ הורכבה מצלמה "Aek KA-80A" אופטית מסוג "Optical Bar Camera" (הכתב"מ יכול היה לשאת בנוסף מצלמה תרמוגרפית ("Thermographic camera" ומודיעין אותות).
* מצלמות ה"ראיין AQM-91 פיירפליי" מכסים אזור של: 1,720 מייל (אורך) ו-43 מייל (רוחב).

==ראו גם==
ראיין איירונאוטיקל קומפני
==לקריאה נוספת==
* [https://spyflight.co.uk/ טיסות ריגול] (spyflight.co.uk)

==קישורים חיצוניים==

* 
* 

==הערות שוליים==

קטגוריה:כלי טיס בלתי מאוישים אמריקאיים
קטגוריה:כלי טיס אמריקאיים
קטגוריה:כלי טיס צבאיים
קטגוריה:כלי טיס ראיין איירונאוטיקל קומפני
זוג תצפיות תואמות

בסטטיסטיקה, זוג תצפיות תואמות הוא זוג תצפיות (נתונים) על שני משתנים הנמדדים בסולם סדר או סולם גבוה יותר, כך שיש התאמה בסדר בין שתי התצפיות.

==הגדרה פורמלית==
ההגדרה הפורמלית של זוגות תואמים ניתנה על ידי גודמן וקראסקל ב-1954:

יהיו <math>X</math> ו-<math>Y</math> שני משתנים מקריים הנמדדים בסולם סדר, רווח או מנה, ויהיו <math>(x_1,\ y_1)</math> ו-<math>(x_2, \ y_2)</math> זוג תצפיות על המשתנים <math>X</math> ו-<math>Y</math> שעלו במדגם.

התצפיות נקראות תואמות (concordant) אם הסימנים של ההפרשים בין הזוגות שווים, כלומר:
:<math>\sgn (x_2-x_1)=\sgn(y_2-y_1)</math>.

כאשר
:<math> \sgn (a-b) = \left\{ \begin{matrix}
-1 & : & a < b \\
0 & : & a = b \\
1 & : & a > b \end{matrix} \right. </math>

באופן דומה, התצפיות הן בלתי תואמות (disconcordant) אם
:<math>\sgn (x_2-x_1)=-\sgn(y_2-y_1)</math>.

==דוגמה==
במחקר שנערך על יכולות של תלמידי בית ספר תיכון, נאספו, בין השאר, נתונים על גבהי התלמידים ורמת ההצטיינות בספורט שלהם.
בטבלה הבאה מוצגים נתונים של ארבעה תלמידים:

{| class="wikitable" style="text-align:center;"
|שם
|רמת הצטיינות בספורט
|גובה בסנטימטרים
|-
|ראובן
|גבוהה
|180
|-
|שמעון
|בינונית
|175
|-
|לוי
|נמוכה
|180
|-
|יהודה
|גבוהה
|170
|}

שימו לב כי הגובה נמדד בסולם מנה בעוד שרמת ההצטיינות בספורט נמדדת בסולם סדר.
לצורך ההדגמה הפורמלית נסמן את רמות ההצטיינות באותיות הלטיניות <math>H</math>, <math>M</math> ו-<math>L</math> עבור רמה גבוהה, בינונית ונמוכה, בהתאמה, ומתקיים כי <math>H>M>L</math>.
* התצפיות של ראובן ושמעון הן תואמות; הגובה של ראובן גדול מהגובה של שמעון, וכן רמת ההצטיינות של ראובן גבוהה מזו של שמעון. בניסוח מתמטי: <math>\sgn(180-175)=1</math> וגם <math>\sgn(H-M)=1</math>.
* התצפיות של שמעון ויהודה הן בלתי תואמות; שמעון יותר גבוה מיהודה, אך רמת ההצטיינות שלו בספורט נמוכה מזו של יהודה. בניסוח מתמטי: <math>\sgn(175-170)=1</math> אבל <math>\sgn(M-H)=-1</math>.
* התצפיות של ראובן ולוי אינן תואמות וגם אינן בלתי תואמות; הגבהים שלהם שוים, אך רמת ההצטיינות בספורט של ראובן גבוהה מזו של לוי. בניסוח מתמטי: <math>\sgn(180-180)=0</math> אבל <math>\sgn(H-M)=1</math>.

==שימושים==
המושגים של תצפיות תואמות ובלתי תואמות משמשים להגדרה של מספר מדדים לעוצמת הקשר בין שני משתנים הנמדדים בסולם סדר, וביניהם מדד גאמא של גודמן וקראסקל, מדד Q של יול, מתאם טאו של קנדל, ומדד D של סומרס.

==הערות שוליים==

קטגוריה:סטטיסטיקה
קטגוריה:ניתוח נתונים איכותיים
סקאניה סדרה 3

סקאניה סדרה 3 (באנגלית: Scania 3-series) היא סדרת משאיות כבדות מתוצרת יצרנית המשאיות והאוטובוסים השוודית סקאניה אשר יוצרו בין השנים 1987–1998.

==מדגמי "סקאניה סדרה 3"==

* "Scania G93".
* "Scania P93".
* "Scania P113".
* "Scania R113".
* "Scania R143".
* "Scania T93".
* "Scania T113".
* "Scania T143".
===תצורות===
* בעל חזית אנכית, "פנים שטוחים" – "Cab over" .
* מנוע בולט בקדמת הרכב – תצורה קונבנציונלית.

== תמונות ==
<gallery mode="packed" heights="130">
קובץ:Brandbil i Hofors-CN.jpg |"סקאניה סדרה 3", דגם "T143H" – כבאית
קובץ:ACTFB HR pumper.jpg |"סקאניה סדרה 3", דגם "P93" – כבאית
קובץ:ACTFB-ScaniaP93.jpg |"סקאניה סדרה 3", דגם "P93" – כבאית
קובץ:DFES - Turn Table Ladder.jpg |"סקאניה סדרה 3", דגם "P93" – כבאית
</gallery>

<gallery mode="packed" heights="90">
קובץ:Scania 93 . 220.jpg |"סקאניה סדרה 3" דגם "P93"
קובץ:Bergingstruck (tow truck).jpg |"סקאניה סדרה 3" דגם "P93"
קובץ:20150724 libramont284.JPG |"סקאניה סדרה 3" דגם "T113"
קובץ:Scania 113M-TTS (B)-2003.jpg |"סקאניה סדרה 3" דגם "R113"
קובץ:1992 Scania 143M 420 (8077482463).jpg |"סקאניה סדרה 3" דגם "R143", שנת 1992
קובץ:Scania Torpedo (38528799620).jpg |"סקאניה סדרה 3" דגם "T143 טורפדו"
קובץ:RDN mobile misbat.jpg |"סקאניה סדרה 3" דגם "113M/320" – רכב נושא טילים של הצי המלכותי הדני
קובץ:M J Griffiths Transport 1995 Scania 143M truck with refrigerated trailer, 6 August 2011.jpg |"סקאניה סדרה 3" דגם "R143" – מכולת קירור
</gallery>

==ראו גם==
* סקאניה-ואביס L75
* סקאניה סדרה 0
* סקאניה סדרה 1
* סקאניה סדרה 2
* סקאניה סדרה 4

==קישורים חיצוניים==

*[http://www.scania.com/#/ אתר סקאניה]
* 

==הערות שוליים==

קטגוריה:כלי רכב שהושקו ב-1987
קטגוריה:משאיות
קטגוריה:כבאיות
קטגוריה:כלי רכב שוודיים
3
ננה שרייר

ננה שרייר (נולדה ב-15 באפריל 1968) היא משוררת, מסעדנית ואשת חיי לילה ישראלית ממוצא גאורגי.

== ביוגרפיה ==
שרייר נולדה בכותאיסי, גאורגיה בשם ננה צוציאשווילי. בגיל שנתיים נהרגה אמה ואביה נישא מחדש. בשנת 1972, בהיותה בת ארבע, עלתה ארצה עם אביה וסבתה. המשפחה שוכנה בעפולה ומאוחר יותר עברה לקריית ים. בגיל 18 שינתה את שמה לשרייר בהשראת הנרי שרייר, עזבה את ביתה, עברה לתל אביב והחלה בלימודי משחק.

בשנותיה הראשונות בתל אביב הכירה את הצייר מאיר פיצ'חדזה, שהיה בן זוגה במשך מספר שנים. בשנת 1992 פתח הזוג במשותף את ה״ננה בר״ בפלורנטין. מאוחר יותר נפרדו השניים ושרייר עברה לעבוד בהנהלת בר הסטפן בראון, שם הכירה את בעלה לעתיד, גולן דור. לזוג בת משותפת, עדן, שנולדה ב-2000 .

לשרייר עוד בת שנולדה בשנת 2011.

== ננוצ'קה ==
פינה במסעדת ננוצ'קה
ב-2003, לאחר שצברה ידע וניסיון נרחבים בניהול עסק בתעשיית חיי הלילה של תל אביב, פתחה שרייר את "ננוצ'קה", בר-מסעדה בסגנון גאורגי ברחוב לילנבלום. המקום זכה להצלחה גדולה מאוד עם פתיחתו ונותר לאורך השנים מוסד קולינרי ואייקון חיי לילה תל אביבי משמעותי.<BR>
מסעדת ננוצ׳קה התאפיינה בקהל מבקרים נאמן, מטבח גאורגי פופולרי ואווירה צבעונית ורועשת ייחודית. בסופי שבוע היה המקום מלא עד אפס מקום כשהמבקרים בו מבלים עד השעות הקטנות של הלילה בחגיגות, ריקודים ואף שבירת כלי אוכל על הרצפה בעידודה של בעלת המקום.
בשנת 2013 הפכה שרייר טבעונית וכעבור כשנה החלה להפוך את המטבח של ננוצ'קה לטבעוני, מהלך שנתפס אז כסיכון עסקי משמעותי.
ביוני 2018 נסגרה המסעדה לאחר כ-15 שנות פעילות. לקראת הסגירה צוטטה שרייר כאומרת שברצונה לקחת אוויר, לטייל בעולם ולקחת פסק זמן מעולם המסעדנות.

== מחוברות ==
בשנת 2011 עלתה לאוויר ב-'HOT' עונתה השנייה של תוכנית הדוקו-מציאות "מחוברות". שרייר נבחרה להיות אחת המשתתפות ובמהלך העונה חשפה לצופים אל מול המצלמה את חייה האישיים, משפחתה ועולמה הפנימי. דמותה הצבעונית של שרייר היוותה את אחד משיאי התוכנית ועוררה עניין רב בקרב הצופים.

== קישורים חיצוניים ==
* 
* [http://nanuchka.co.il/pics/nana-friends/ ננוצ'קה – אלבום תמונות]
* 
* רוני קובן, [https://www.youtube.com/watch?v=4wbFwqrBoc4 ריאיון עם ננה שרייר ב"שטרודל"], הטלוויזיה החינוכית, 18 במרס 2014

== הערות שוליים ==

קטגוריה:שפיות ישראליות
קטגוריה:טבעוניות ישראליות
קטגוריה:טבעונים ישראלים
קטגוריה:מסעדניות ישראליות
קטגוריה:ישראלים ילידי גאורגיה
קטגוריה:משתתפי מחוברים
קטגוריה:עולות בשנות ה-1970
קטגוריה:עולים בשנות ה-1970
קטגוריה:בוגרות תיכון רודמן, קריית ים
קטגוריה:בוגרי תיכון רודמן, קריית ים
קטגוריה:תל אביב-יפו: אישים
קטגוריה:מסעדנים ישראלים
קטגוריה:ישראליות ילידות גאורגיה
קטגוריה:ישראליות שנולדו ב-1968
קטגוריה:ישראלים שנולדו ב-1968
שמריה בן אלחנן

רבי שמריה בן אלחנן (מכונה גם: הרב הראש; נפטר בד'תשע"א, 1011) היה הרב הראשי בקהילת יהודי מצרים בקהיר ("פוסטאט"), בסוף המאה ה-10 ותחילת המאה ה-11.

לפי רבי אברהם אבן דאוד בספר הקבלה, הוא היה אחד מארבעת השבויים.

רבי שמריה היה קשור בקשר הדוק לגאוני בבל, ונזכר במכתבי רב שרירא גאון ובנו רב האי גאון, אם כי בתקופה מסוימת התלונן רב האי על כך שרבי שמריה אינו מעביר שאלות לבבל אלא לרבני ישיבת ארץ ישראל. נתפרסם גם מכתב המיועד אליו מרבי חושיאל בן אלחנן ראש ישיבת קירואן. בשל קשריו עם חכמי קירואן וחכמי ארץ ישראל הוא שימש כסוג של חוליה מקשרת ביניהם. דוגמה לכך ניתן לראות במכתב שכתב רבי שמואל השלישי בן הושענא, ממנהיגי הישיבה הארץ ישראלית, ובו ביקש מרבי שמריה שיסייע לרבי נתן בן אברהם, אחד מתלמידי ישיבת ארץ ישראל שנסע לצפון אפריקה לצורך עסקיו וכדי ללמוד בישיבת קירואן, וייתן לו אגרות המלצה לתלמידיו וידידיו בקהילות היהודיות בקירואן והאזור.

רבי שמריה חיבר פירוש לשיר השירים, שהתגלה בשנת 2023, ובו הוא ממשיך את הסגנון הספרותי שבו התחיל רב סעדיה גאון בפירושיו למקרא, ומבקש להשלים את סדרת פירושי המגילות שרב סעדיה גאון לא השלים אותה. פירושו מוזכר על ידי מחברים שונים במאות השנים שאחרי פטירתו. כמו כן נזכר פירוש משלו למגילות רות וקהלת.

רבי שמריה נפטר במגפה בשנת 1011. לאחר פטירתו, ירש בנו רבי אלחנן בן שמריה את מקומו כמנהיג הקהילה.

==קישורים חיצוניים==
*.
* שלמה דב גויטיין, "שמריה בירבי אלחנן – מחדש התורה במצרים: אגב פרסום אוטוגראפים מידו", תרביץ לב [ג] (ניסן תשכ"ג), עמ' 266–272 .
* [https://maagarim.hebrew-academy.org.il/Pages/PMain.aspx?mishibbur=376002&page=1 מכתב רבי חושיאל בן אלחנן לרבי שמריה], באתר האקדמיה ללשון העברית.
* .
* .
* .
* 
* 

==הערות שוליים==

קטגוריה:ארבעת השבויים
קטגוריה:דור הביניים בין הגאונים לראשונים
קטגוריה:ראשוני מצרים
קטגוריה:רבנים מצרים
קטגוריה:נפטרים ב-1011
פישר בכר חן וול אוריון ושות'

250px
פישר (.FBC & Co) הוא משרדי עורכי הדין מהגדולים בישראל ומונה למעלה מ-280 עורכי דין ומעל 40 מתמחים, ולמעלה מ-300 עובדים.

המשרד נחשב מוביל בתחומי משפט שונים, מדורג בדירוג dun's 100 בחמישייה הראשונה מבין משרדי עורכי הדין בישראל וזכה בדירוגים גבוהים במדריכי הדירוג הבולטים (כולל Chambers and Partners, Legal 500, IFLR 1000, GCR, BdiCode).

הסניף הראשי של המשרד שוכן בתל אביב. למשרד סניף נוסף בפארק גב ים נגב בבאר שבע.

המשרד כולל מחלקות בתחומים הבאים: איכות הסביבה, ביטוח, בנקאות ומימון, דיני ספורט, דסק סין, הגבלים עסקיים ותחרות, הסדרי חוב; פירוקים וכינוסים, חברות; מיזוגים ורכישות, ליטיגציה, תובענות ייצוגיות, בוררות וגישור, לשון הרע, מיסים וניהול נכסים אישי, מסחרי בינלאומי, משפט אווירי, ימי ותיירות, משפט מנהלי, משפט עבודה, נדל"ן; תכנון ובניה; התחדשות עירונית, סייבר וטכנולוגיות מידע, צווארון לבן, קניין רוחני, שוק ההון, תקשורת ותשתיות ואנרגיה. בנוסף המשרד נותן שירותי פרו בונו בתחומי קידום חינוך ילדים ונוער ממעמד סוציו-אקונומי נמוך וסיוע לאוכלוסיית הגיל השלישי וניצולי שואה.

==פסקי דין תקדימיים ותיקים בולטים==
* ועדות הערר מוסמכות לאשר הסכמי פשרה בענייני היטל השבחה
* חברה ציבורית אינה חייבת לדווח לציבור על משא ומתן שניהלה עם רשות המיסים, אף שהמידע נמסר באותה העת לרוכש שליטה בחברה.

בין הרכישות הבולטות בהם היה יצוג מטעם המשרד, נמנות רכישת "סרווטרוניקס" בסך 170 מיליון דולר, רכישת מקרקעין מרשות מקרקעי ישראל בידי אמות השקעות בסך 250 מיליון ש"ח ופרויקט משולב של מסחר, מרפאות, בשכונת תלפיות בירושלים בידי "קבוצת סופרין" וחברת "אורקום אסטרטגיות" בסך 520 מיליון ש"ח.

ביולי 2023 נמנה המשרד עם עשרת משרדי עורכי הדין הגדולים בישראל שיצאו נגד יוזמת ממשלת ישראל השלושים ושבע לביטול עילת הסבירות.

==קישורים חיצוניים==
* 
* 
*[https://www.duns100.co.il/פישר_בכר_חן_וול_אוריון_ושות פישר בכר חן וול אוריון ושות'], באתר דן אנד ברדסטריט ישראל
* [https://www.bdicode.co.il/company/fischer-behar-chen-well-orion-co/ פישר בכר חן וול אוריון ושות'], באתר "הקוד"

==הערות שוליים==

קטגוריה:משרדי עורכי דין בישראל
קטגוריה:שותפויות ישראליות
מריו פונזו

מריו פונזו (באיטלקית: Mario Ponzo; 23 ביוני 1882 - 9 בינואר 1960) היה פסיכולוג איטלקי. 

הוא נולד ברומא ולמד תחת פדריקו Kiesow בטורינו.  

בשנת 1911, הוא פרסם מאמר בכתב העת Archives Italiennes de Biologie, אשר הציג את האשליה האופטית הידועה הידועה בשם "אשליית פונזו".

באותה שנה כתב פונזו עבור Atti della Regia Accademia delle Scienze di Torino את הכתבה הראשונה באיטלקית על פסיכולוגיה בקולנוע. 

בשנת 1931 הוא הוביל את תחום הפסיכולוגיה באוניברסיטת ספיאנצה.

== קישורים חיצוניים ==
* [https://web.archive.org/web/20080514185130/http://www.phersu.org/PersonalityLab.html Phersu.org], אוניברסיטה דלי סטודי די טורינו.

קטגוריה:פסיכולוגים
קטגוריה:אשליות אופטיות
קטגוריה:איטלקים שנולדו ב-1882
קטגוריה:איטלקים שנפטרו ב-1960
אשליית פונזו

דוגמה לאשליית פונזו - שני הקווים האופקיים המסומנים בצהוב הם באותו האורך. למרות זאת, העליון נראה ארוך יותר בהשוואה לתחתון
תמונה מעובדת המדגימה את אשליית פונזו - האורך הסובייקטיבי של כל הנזירות זהה (בדקו בעצמכם). עם זאת, הנזירות הרחוקות יותר נתפסות כגדולות יותר מהאחרות, בעוד שהקרובות נתפסות כקטנות יותר

אשליית פונזו היא אשליה אופטית שהודגמה לראשונה על ידי הפסיכולוג האיטלקי מריו פונזו בשנת 1911, כדי להמחיש את השפעתם של רמזי מרחק על תפיסת העומק.

פונזו טען שהמוח האנושי מעריך את גודלם של אובייקטים על סמך הרקע שלהם. הוא המחיש את התופעה על ידי ציור שני קווים זהים באורכם על פני זוג קווים מתכנסים, בדומה למסילות הרכבת. באשליה זו, הקו האופקי העליון נראה ארוך יותר בהשוואה לקו האופקי התחתון. זאת משום שאנו מפרשים את הקווים המתלכדים על פי הפרספקטיבה הליניארית, כקווים מקבילים שהולכים ומתרחקים במרחב. בעקבות זאת, אנו מפרשים את הקו העליון כאילו היה רחוק יותר ולכן הוא נתפס במוחנו כארוך יותר בהשוואה לתחתון. זאת משום שאובייקט שנמצא במרחק גדול יותר מהצופה, צריך להיות ארוך יותר מאובייקט קרוב, כדי ששניהם יצרו את אותה הדמות על הרשתית.

==ראו גם==
* נקודת מגוז

==לקריאה נוספת==
* Renier L, De Volder AG (2005). "Cognitive and brain mechanisms in sensory substitution of vision: a contribution to the study of human perception". Journal of Integrative Neuroscience, Special Edition in Honor of Paul Bach-y-Rita. 4 (4): 489–503.
* Renier L, Laloyaux C, Collignon O, Tranduy D, Vanlierde A, Bruyer R, De Volder AG (2005). "The Ponzo illusion using auditory substitution of vision in sighted and early blind subjects". Perception. 34 (7): 857–867.

== קישורים חיצוניים ==

* [http://www.michaelbach.de/ot/sze_shepardTerrors/index.html איור אינטראקטיבי של אשליית פונזו] 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אשליות אופטיות
מאיר (מייקה) מסטאי

מאיר (מייקה) מסטאי (נולד ב-12 ביוני 1965) הוא תת-אלוף במילואים בצה"ל. בתפקידו האחרון היה ראש חטיבת התקשוב במפקדת זרוע היבשה.

קודם לכן שירת כראש פרויקט רציפות תפקודית במטכ"ל ומפקד בה"ד 7.

==ביוגרפיה==
מסטאי נולד וגדל במושב ישרש. את לימודיו התיכוניים עשה במכללת בזק בירושלים והוסמך כטכנאי אלקטרוניקה ותקשורת בזק. הוא התגייס לצה"ל ביולי 1984 למסלול ייעודי לקציני קשר גדודיים ושירת כקצין קשר גדודי של גדוד שקד בחטיבת גבעתי, כמפקד פלוגת התקשוב של חטיבת גולני ומפקד גדודי התקשוב של אוגדת עזה ואוגדת הגליל. בהמשך מונה לראש מערך התקשוב בפיקוד הצפון, למפקד בית הספר הארצי לקשר, תקשוב וסייבר ובין השנים 2011 - 2014 היה ראש חטיבת התקשוב בזרוע היבשה שם הוביל את פרויקט צי"ד והיה אחראית להטמעתו ביחידות הזרוע כולל במבצעים ברצועת עזה עופרת יצוקה ועמוד ענן.

לאחר השחרור מצה"ל הקים מסטאי את תנועת "הגיע זמן גליל" הפועלת לקידום הגליל ויצירת תוכנית לאומית לחיזוק הפריפריה הצפונית באמצעות שיפור התשתיות, הטבות מס לתושבים ושילוב אוכלוסיות. מסטאי פועל במסגרת התנועה וכן לשילוב בני העדה הארמית (ערבים נוצרים ישראלים) והעדה הדרוזית בישראל ולמיסוד השירות צבאי והלאומי בקרבם.

בשנת 2015 מונה ליועץ בחטיבה הביטחונית והסייבר של חברת מוטורולה ובהמשך מונה לראש חטיבת התקשוב והסייבר הביטחוני בחברה.

מסטאי הוא בעל תואר ראשון במדע המדינה מאוניברסיטת בן-גוריון בנגב ותואר שני במנהל ציבורי מאוניברסיטת בר-אילן, מתגורר בקיבוץ שמיר, נשוי ליפעת ואב לשניים.

==קישורים חיצוניים==

* 

קטגוריה:תתי-אלופים בצה"ל
קטגוריה:בוגרי אוניברסיטת בן-גוריון בנגב
קטגוריה:מפקדי בה"ד 7
קטגוריה:אנשי המושב
קטגוריה:מועצה אזורית גזר: אישים
קטגוריה:שמיר (קיבוץ): אישים
קטגוריה:ישראלים שנולדו ב-1965
סקאניה סדרה 4

סקאניה סדרה 4 (באנגלית: Scania 4-series) היא סדרת משאיות כבדות מתוצרת יצרנית המשאיות והאוטובוסים השוודית סקאניה אשר יוצרו בין השנים 1995–2007.

==מדגמי "סקאניה סדרה 4"==
(בכל דגם מספר תתי-דגמים)
* "CP14"
* "CP19"
* "CR14"
* "CR19"
* "CR19T"
* "CT14"
* "CT19"
===סוגי הנעות דגמי "סקאניה סדרה 4"===
* "4x2"
* "6x2" (אופציה: "6x2/4")
* "6x4" (אופציה: "6x4/4")
* "6x6"
* "8x4"
* "8x6"
* "8x8"
* "10x4"
===סוגי שלדות רכב===
* "C class" (על השלדה הורכבו מנועים בתפוקה של 260–310 כ"ס)
* "D class" (על השלדה הורכבו מנועים בתפוקה של 220–260 כ"ס)
* "G class"
* "L class" (על השלדה הורכבו מנועים בתפוקה של 310 כ"ס)

== תמונות ==
<gallery mode="packed" heights="110">
קובץ:Fire engine in Lasnamäe.JPG |"סקאניה סדרה 4" דגם "P94" – כבאית
קובץ:Förskolan Urd brinner 4846 (Scania P124 brandbil 2000).jpg |"סקאניה סדרה 4" דגם "P124" – כבאית
קובץ:Scania 124C 420 Emergency Fire Truck.jpg |"סקאניה סדרה 4" דגם "P124" – כבאית
קובץ:Scania Firetruck.jpg |"סקאניה סדרה 4" – כבאית
קובץ:ACTFB pumpers.jpg |"סקאניה סדרה 4" – כבאיות
</gallery>

<gallery mode="packed" heights="110">
קובץ:New Zealand Trucks - Flickr - 111 Emergency (28).jpg |"סקאניה סדרה 4" (צולם בניו זילנד)
קובץ:New Zealand Trucks - Flickr - 111 Emergency (190).jpg |"סקאניה סדרה 4" – מכלית (צולם בניו זילנד)
קובץ:SNS793a.JPG |"סקאניה סדרה 4" דגם "P114" – מכלית
קובץ:Scania truck 114L 380 tankwagen van Freesmij.JPG |"סקאניה סדרה 4" דגם "R114" – מכלית
קובץ:Scania 94c 230 Wolters Kunststoffen Bv. Enter.jpg |"סקאניה סדרה 4" דגם "R94"
קובץ:Scania tanker.jpg |"סקאניה סדרה 4" דגם "R124" – מכלית
קובץ:Scania LA144G-530 6x4 & Faymonville.jpg |"סקאניה סדרה 4" דגם "R144", הנעה 6x4
קובץ:T McMillan Transport 2004 Scania 124L truck with GESeaCo container on a flatbed trailer, 22 March 2009.jpg |"סקאניה סדרה 4" דגם "R124", שנת 2004
קובץ:Scania 114 G 380 , Kanters.jpg |"סקאניה סדרה 4" דגם "T114"
קובץ:Scania 144c 530.jpg |"סקאניה סדרה 4" דגם "T144"
קובץ:Inside Scania 164.jpg |"סקאניה סדרה 4" דגם "T164" – מבט לתא הנהג
</gallery>

==ראו גם==
* סקאניה-ואביס L75
* סקאניה סדרה 0
* סקאניה סדרה 1
* סקאניה סדרה 2
* סקאניה סדרה 3

==קישורים חיצוניים==

* 
*[http://www.scania.com/#/ אתר סקאניה]

==הערות שוליים==

קטגוריה:כלי רכב שהושקו ב-1995
קטגוריה:משאיות
קטגוריה:כבאיות
קטגוריה:משאית מכלית
קטגוריה:משאיות עפר
קטגוריה:כלי רכב שוודיים
4
אונה ברנן

אונה ברנן (באירית ובאנגלית: Úna Brennan; 1888–1958) הייתה פעילה רפובליקנית אירית ופמיניסטית, שהשתתפה במרידת חג הפסחא ב-1916 וכן במלחמת העצמאות האירית ובמלחמת האזרחים האירית.

== תחילת דרכה ==
ברנן נולדה בשם אנסטסיה בולג'ר ב-1888 לג'ון בולג'ר וג'ואנה ויטי, בקולנבוי, במחוז וקספורד שבאירלנד. היא הייתה הבכורה מבין ששת ילדיהם. היא התחנכה בפנימייה של מנזר לורטו באניסקורתי.

בשנת 1908 ברנן החלה לכתוב טור בעיתון The Echo, שעורכו היה ויליאם סירס. היא כתבה על נושאים כמו זכויות נשים הן בבית והן בחיים הציבוריים. היא הצטרפה לארגון איניניה נה הרין והייתה המזכירה של הסניף המקומי, ומאוחר יותר הייתה חברה בקומן נה מאן. היא גם הייתה אחת מהנשים הראשונות שהייתה חברה באחווה האירית הרפובליקנית. בתור תומכת בשימור השפה האירית, ברנן שינתה את שמה קודם ל-Anatás ואז ל- Úna.

היא נישאה לרוברט ברנן ב-6 ביולי 1909. הוא היה חבר בליגה הגאלית ובשין פיין. הוא לימד אירית בוקספורד, קסלברידג', וטגאות. הוא היה חבר באחווה האירית הרפובליקנית והתעקש שיקבלו גם את אשתו לשורותיה. לדבריו, רק שתי נשים התקבלו כך, אשתו ומוד גון. ברנן הייתה תורמת משמעותית למגזין הפמיניסטי-רפובליקני Bean na hÉireann (באן נה הרין), אשר נערך על ידי הלנה מולוני עבור איניניה נה הרין.

== המלחמות האיריות ==
ברנן התייצבה יחד עם בעלה למטה מרידת חג הפסחא של מחוז וקספורד באניסקורתי. היא הייתה אחת מתוך שלוש נשים אשר הרימו את דגל אירלנד על הבניין ביום חמישי, ה-27 באפריל 1916, כשהאחרות היו מריון סטוקס וגרטה קומרפורד. היא אז הקימה בית חולים ומטבח והפעילה אותם למשך ההתקוממות. ברנן נעצרה ונלקחה לכלא בווטרפורד, ומשם לכלא מאונטג'וי. היא שוחררה לאחר מספר ימים.

לאחר ההתקוממות, עברה המשפחה לדבלין. ברנן הייתה פעילה במלחמת העצמאות האירית, בעיקר בשימוש ביתה בתור בית מבטחים עבור מסמכים וכן בהסתרת לוחמים רפובליקנים מבוקשים, כגון הארי בולנד וקולמן אודונובן. במהלך מלחמת האזרחים האירית, היא ובעלה היו בצד שנגד האמנה האנגלו-אירית, והם המשיכו להציע את ביתם כמחסה לאנשים, מסמכים, ומסרים.

== חיים אישיים ==

לה ולבעלה היו שלוש בנות, אמר, מייב ודרי (דירדרה), ובן אחד, רוברט פטריק. מייב ברנן הפכה לסופרת ידועה. רוברט ברנן התחיל להיות מעורב בפוליטיקה ונשלח לארצות הברית לתקופה. המשפחה חזרה לאירלנד ב-1947. הם התגוררו בדבלין לאחר שרוברט ברנן מונה למנהל השידורים ברדיו ארין (רדיו אירלנד).

אונה ברנן נפטרה ב-1958.

== הערות שוליים ==

קטגוריה:קומן נה מאן
קטגוריה:מהפכנים אירים
קטגוריה:ילידות 1888
קטגוריה:נפטרות ב-1958
קטה (קמרון)

קטה (בצרפתית: Kette) היא עיירה בקמרון שנמצאת באזור המזרח.

== גאוגרפיה ==
קטה ממוקמת כ-107 ק"מ מבירת האזור ברטואה וכ-359 ק"מ מבירת המדינה יאונדה. בנוסף העיירה נמצאת כ-13 ק"מ מהגבול של קמרון עם הרפובליקה המרכז-אפריקאית.

== תנועה ותחבורה ==
קטה ממוקמת ליד הכביש D25.
== קישורים חיצוניים ==
<div class="mw-content-ltr">
* [https://web.archive.org/web/20090307085553/http://www.spm.gov.cm/elections/minicipales2002/maires2002%20_est.htm Site de la primature – Élections municipales 2002] 
* [https://web.archive.org/web/20110601052711/http://www.cidegef.refer.org/douala/DONATIEN_AVELE.doc Contrôle de gestion et performance des services publics communaux des villes camerounaises]- Thèse de Donation Avele, Université Montesquieu Bordeaux IV 
* Charles Nanga, [http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996], Mémoire ENA. 
</div>

== הערות שוליים ==

קטגוריה:קמרון: ערים